സര്ക്കാര് ഡോക്ടമാര് ധര്ണ നടത്തി തൃശൂര്: കേരള ഗവ. മെഡിക്കല് ഓഫീസേഴ്സ് അസോസിയേഷന്റെ കെജിഎംഒഎ നേതൃത്വത്തില് തൃശൂര് ജനറല് ആശുപത്രിക്കു മുന്പില് പ്രതിഷേധ ധര്ണ നടത്തി. 11ാം ശമ്ബള പരിഷ്കരണ ഉത്തരവില് കോവിഡ് മുന്നണിപ്പോരാളികളായ ഡോക്ടര്മാരുടെ ശമ്ബളവും ആനുകൂല്യങ്ങളും വെട്ടിക്കുറച്ച സര്ക്കാര് നടപടിക്കെതിരെ സംസ്ഥാനമൊട്ടാകെ നടത്തുന്ന പ്രതിഷേധത്തിന്റെ ഭാഗമായിരുന്നു ധര്ണ. കോവിഡ് പ്രോട്ടോകോള് പാലിച്ചു നടന്ന പ്രതിഷേധ ധര്ണ ജില്ലാ പ്രസിഡന്റ് ഡോ. വി.ഐ. അസീന ഉദ്ഘാടനം ചെയ്തു. ജില്ലാ സെക്രട്ടറി ഡോ. വി.പി. വേണുഗോപാല്, ട്രഷറര് ഡോ. ജിന്ഷോ ജോര്ജ്, സംസ്ഥാന കമ്മിറ്റി അംഗങ്ങളായ ഡോ. രമേശ്കുമാര്, ഡോ. ജോ കുരുവിള, ജില്ലാ സമിതിഅംഗങ്ങളായ ഡോ. പവന്, ഡോ. നിതിന്, ഡോ. ജിത എന്നിവര് പ്രസംഗിച്ചു.